Goreyê zanayîşanê ke ameyî girewtene Qezaya Elkê ya Şirnexî de roja yewşemeyî domanê ke bi kincanê neteweyîyan tewrê veyveyî bîyî, hetê polîsan ra raştê îşkenceyê  GBTyî ameyî.
Polîsan rîyê domanan şa dêsî û kontrolê Arêdayîşê Zanayîşanê Pêroyîyan (GBT) kerd. Nê helî hetê roniştoxêkê mehle ra pê telefonî ameyî qeydkerdene. Polîsanê têgêrayîşê taybetî vat eke ê ewro ra tepîya bê nasname bigêrê do bêrê cezakerdene. Goreyê şahîdan têna nasnameyê yew domanî tede nêbi ke o zî 12 serre yo, mecbûr nîyo nasname xo de bikirişo. Dîya zanayene ke verê kontrolkerdişî polîsan domanan rê şîdet kerd.
